ZOOM IN EGA

Az Aszódi Evangélikus Petőfi Gimnázium és Kollégium a 2017/2018-as tanévben is meghirdeti a régió iskoláinak nyolcadikos diákjai számára az angol nyelvi versenyt.

Az előző évekhez hasonlóan szeretettel várjuk a nyolcadikos diákokat az izgalmasnak ígérkező vetélkedésre.

A verseny két fordulóból áll. Mindkét forduló helyszíne az Aszódi Evangélikus Gimnázium lesz.

**A versenyre csak egyszer kell jelentkezni. Nevezési díj nincs.**

Az alábbi területeket mérő általános témájú feladatokra lehet számítani a két fordulóban.

Első forduló írásban: szövegértés, szókincs, nyelvhelyesség, irányított fogalmazás írása, kultúra és civilizáció, hallás utáni szövegértés. Második forduló szóban: szituáció a zsűri egyik tagjával, illetve önálló témakifejtés vizuális segédanyagok alapján.

Az **első forduló** időpontja: **2017. december 14. csütörtök, 15.00**. Időtartama egy óra.

A **második forduló** időpontja: **2018. január 11. csütörtök, 15.00.** Időtartama egy óra.

A verseny első három helyezettje, 80% fölött, automatikusan megkapja a maximum angol nyelvi pontszámot a februári angol tagozatos szóbeli felvételire. A 4-10. helyezettek, 65% fölött, plusz 5 pontot kapnak ugyanezen a szóbeli felvételi elbeszélgetésen.

***A versenyre a nevezéseket legkésőbb 2017. december 4-ig kérjük elküldeni az alábbi címre. Jelentkezési lap az iskola honlapjáról letölthető; jelentkezéseket faxon, levélben és e-mailben is elfogadunk!***

postacím: *Aszódi Evangélikus Petőfi Gimnázium, Általános Iskola és Kollégium*

*2170 Aszód, Régész utca 34. fax: 28/400-612, e-mail:* *aszevgim@gmail.com**, info@egaaszod.hu*

*webcím:* [*www.egaaszod.hu*](http://www.egaaszod.hu)

A versenyről szakmai kérdésekkel Pénzesné Győr Enikő versenyszervező tanárnőhöz lehet fordulni az alábbi címen:

e-mail: *pgyee@index.hu*

Sok szeretettel várjuk a versenyző nyolcadikos diákokat!

 Veizer Valéria Pénzesné Győr Enikő

 Igazgatónő angol munkaközösség vezető